亞洲電視新聞財經頻道

係香港亞洲電視嘅數碼地面電視頻道，頻道冧巴12，喺2007年11月21號開始試播，並於2007年12月31號正式啟播。呢條頻道係香港第一個免費新聞及財經頻道，兼由亞洲電視嘅新聞及公共事務部製作。

由於亞洲電視重組佢嘅數碼地面電視頻道，新聞財經頻道自2009年4月1號起停播，一啲新聞財經頻道嘅節目轉至亞洲高清台繼續播放，而頻道冧巴12就畀咗新開嘅數碼地面電視頻道亞洲高清台。另外亞洲電視話亞洲高清台會有一半嘅內容係播新聞同財經資訊節目。

香港電視播放頻道
亞洲電視
香港數碼地面電視廣播
類:停播咗嘅電視台或頻道